《相和歌辞。关山曲》
唐代·马戴

金锁耀兜鍪，黄云拂紫骝。叛羌旗下戮，陷壁夜中收。

霜霰戎衣旗，关河碛气秋。箭创殊未合，更遣击兰州。

火发龙山北，中宵易左贤。勒兵临汉水，惊雁散胡天。

木落防河急，军孤受敌偏。犹闻汉皇怒，按剑待开边。

作者简介：马戴（799—869），字虞臣，唐定州曲阳（今河北省曲阳县）人。晚唐时期著名诗人。